Delitzsch studerede [[østerlandske sprog|østerlandske]], særlig [[semitiske sprog]] i [[Leipzig]] og begyndte her tidlig at kaste sig over studiet af [[Assyrisk (sprog)|assyrisk]], der dengang næsten ikke havde fundet dyrkere i Tyskland. Han gjorde [[1870]]-[[1871|71]] tjeneste i [[Fransk-tyske krig|krigen mod Frankrig]] og udgav [[1873]] ''Studien über indogermanisch-semitische Wurzelverwandtschaft'' (2. udgave [[1884]]) og [[1874]] ''Assyrische Studien'', indeholdende ''Assyrische Thiernamen''. [[1876]] besørgede Delitzsch en [[Tysk (sprog)|tysk]] [[oversættelse]] af [[George Smith (assyriolog)|George Smiths]] værk om den [[Kaldæer|kaldæiske]] [[Genesis]], idet han til oversættelsen føjede flere gode sproglige anmærkninger (''Chaldaische Genesis''); samme år udgav han ''Assyrische Lesestücke'' (autograferet), hvoraf en 5. udgave udkom [[1912]]; [[1877]] blev han [[professor]] i assyriologi ved [[universitetet i Leipzig]], forflyttedes [[1893]] til [[Breslau]] og [[1899]] til [[Berlin]], hvor han fik oprettet et ''Vorderasiatisches Museum'', for hvilket han var direktør.
Historie